open-index/open-wikipedia-markdown huggingface dataset:
২০০৮ গ্রীষ্মকালীন অলিম্পিকে মল্লক্রীড়া – নারীদের হাই জাম্প

**[[২০০৮ অলিম্পিক গেমস|২০০৮ অলিম্পিক গেমসে]]** মহিলাদের **[[হাই জাম্প]]** প্রতিযোগিতা আগস্টের ২১ থেকে ২৩ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল (A মান) এবং  (B মান)।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।

## ফলাফল

### যোগ্যতানির্ণায়ক পর্ব
ন্যূনতম যোগ্যতার মাপকাঠি: ন্যূনতম ১.৯৬ মিটার (Q) বা সেরা ১২জন (q) ফাইনালে যাবে।

} || B || align="left" | তাতিয়ানা এফিমেঙ্কো || align="left" |  || xxx ||  || || || ***' ||
|-
|  || B || align="left" | [[রোমারি রিফকা]] || align="left" |  || xxx ||  || || || ***' ||
|}
NM - কোনো স্থান মেলে নি (No Mark)

### ফাইনাল

NR = জাতীয় রেকর্ড (National Record) / PB = ব্যক্তিগত সেরা (Personal Best) / SB = মরশুম সেরা (Season Best)

## তথ্যসূত্র

বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া
বিষয়শ্রেণী:অলিম্পিকে হাই জাম্প
টিকেলের বাদামি ধনেশ

**টিকেলের বাদামি ধনেশ** (*Anorrhinus tickelli*), যারা **মরিচা-গালওয়ালা ধনেশ** নামেও পরিচিত হল ধনেশ প্রজাতির একটি উপজাতি। এদেরকে প্রধানত উত্তর-পূর্ব ভারতে দেখতে পাওয়া যায়। এছাড়াও মায়ানমার, এবং থাইল্যান্ডের পশ্চিম দিকে দেখতে পাওয়া যায়। অস্টেনের বাদামি ধনেশ এই উপজাতির মতনই কিন্তু কিছু কিছু ক্ষেত্রে এদের থেকে আলাদা।

এরা লম্বায় ৬০-৬৫ সেমি। এরা মাঝারি আকারের ধনেশ এবং এদের মাথার দিকের রঙ হয় ঘন বাদামি রঙের এবং নিচের দিকের রঙ হয় লালচে রঙের। পুরুষদের খড়খড়ে গাল এবং গলা হয়। পুরুষ এবং মহিলা উভয় তরুণরাই প্রাপ্তবয়স্ক পুরুষদের বৈশিষ্ট্য বহন করে।

এদের প্রধান বাসস্থান হল চিরসবুজ এবং ঘন জঙ্গল অঞ্চল যা প্রধানত সমতলভূমি থেকে ১৫০০ মিটার উঁচুতে।

এরা প্রধানত গ্রুপে প্রজনন করা পছন্দ করে।

স্যামুয়েল টিকেলের নাম অনুযায়ী এই উপজাতির নাম রাখা হয়েছে **টিকেলের বাদামি ধনেশ**।

## গ্যালারি

File:Ptilolaemus tickelli head.jpg
File:Juvenile Tickells Brown Hornbill (Anorrhinus tickelli) in tree.jpg


## তথ্যসূত্র

বিষয়শ্রেণী:ধনেশ
বিষয়শ্রেণী:দক্ষিণ এশিয়ার পাখি
বিষয়শ্রেণী:ভারতের পাখি
বিষয়শ্রেণী:থাইল্যান্ডের পাখি
বিষয়শ্রেণী:মিয়ানমারের পাখি
বিষয়শ্রেণী:১৮৫৫ এর প্রাণীসমূহ
বিষয়শ্রেণী:১৮৫৫-এ বর্ণিত পাখি
বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
মালাবার দাগযুক্ত ধনেশ

**মালাবার দাগযুক্ত ধনেশ** (*Anthracoceros coronatus*) হল একধরনের ধনেশ প্রজাতির পাখি। পৃথিবীতে এই প্রজাতির সংখ্যা কম এবং ক্রমহ্রাসমান৤ তাই একে প্রায় অস্তিত্ববিপন্ন পাখি হিসেবে গণ্য করা হয়৤

## স্থিতি ও বিতরণ
মালাবার দাগযুক্ত ধনেশ প্রধানত ক্রান্তীয় এবং উপক্রান্তীয় এশিয়ার এবং ভারতের বিভিন্ন জায়গায় বসবাস করে। এছাড়াও পূর্ব বোর্ণিওতেও এদের বসবাস লক্ষ্য করা যায়। এদের প্রধান বাসস্থান হল আর্দ্র্র বনভূমি এবং ঘন জঙ্গল, তবে কখনো কখনো এরা লোকালয়েও চলে আসে বসবাস করবার জন্য।

## বর্ণনা
এরা আকারে বেশ বড় হয়, লম্বায় ৬৫ সেমি হয়। এদের পাখনা প্রধানত কালোই হয় এবং এদের পেট হয় সাদা রঙের। এদের গলাতে সাদা রঙের ছোপ ছোপ থাকে এবং ল্যাজের গোড়াতে এবং পাখনার বাইরের অংশের রঙও সাদা হয়। এদের হলুদ রঙের ঠোট হয় এবং এদের ঠোঁটের ওপরে কালো রঙের বিরাট বড় একটা শিরস্ত্রাণ থাকে। মহিলাদের সাদা রঙের চক্ষ ত্বক আছে যা পুরুষদের ক্ষেত্রে নেই। তরুণদের শিরস্ত্রাণ থাকে না। অনেকে কাও ধনেশের সাথে এদেরকে মিশিয়ে ফেলে।

## জীবতত্ত্ব
এই প্রজাতিটি সবকিছুই খেতে পারে অর্থাৎ সর্বগ্রাসী। প্রধানত ফল-মূল, ছোটো প্রাণী, পোকামাকড়, সরীসৃপ ইত্যাদি খেয়েই এরা বেঁচে থাকে। শিকারকে মেরে ফেলা হয় এবং সম্পূর্ণ গিলে নেওয়া হয়। ডুমুর তাদের খাদ্য তালিকার একটা প্রধান অঙ্গ বিষেশত মে থেকে ফেব্রুয়ারি মাস পর্যন্ত তারা এই ডুমুর খাদ্য হিসেবে গ্রহণ করে। অপ্রজনন কাল এবং প্রজনন কাল (মার্চ থেকে এপ্রিল) এই সময়ের মধ্যে তাদের খাদ্যের মধ্যে ডুমুরই ৭৫ শতাংশ জায়গা ধারণ করে থাকে। এরা *Strychnos nux-vomica* নামে একটি গাছের ফল খায় বলে জানা গেছে যে গাছের ফল অন্যান্যদের কাছে বিষাক্ত বলে মনে হয়।

ডিম ফোটানোর সময়ে মহিলারা ২ টো থেকে ৩ টে ডিম পারে গাছের গর্তে। এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মুত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য। খাবারের মধ্যে থাকে বিভিন্ন ধরনের ফল, ডুমুর, ছোটো ছোটো পোকামাকড়, ছোটো সরীসৃপ ইত্যাদি। বাসার ভিতরে মহিলারা ডিম পাড়ে এবং ডিমে তা দেয় তাকে ফোটানোর জন্য। এই সময় তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে।

এদেরকে মাঝে মাঝেই শহরাঞ্চলে দেখতে পাওয়া যায়। কাইগা পারমাণবিক কেন্দ্রের চারপাশের বনে সমৃদ্ধ জীববৈচিত্র্য বিরল ধরনের পাখির প্রজাতির জন্য একটি উপযুক্ত স্থান হয়ে উঠেছে। একটা গবেষণায় দেখা গেছে যে ২৩ বছরে এদের সংখ্যার কোনো পরিবর্তন হয়নি। মধ্য ভারতে এটা মানা হয় যে এই ধনেশদের মাথার খুলি ঝুলিয়ে রাখলে সম্পদের ভান্ডার বৃদ্ধি পায়।

## তথ্যসূত্র

## গ্রন্থসূত্র

* *Birds of India* by Grimmett, Inskipp and Inskipp, 

## বহিঃসংযোগ
*Oiseaux Photo

বিষয়শ্রেণী:ধনেশ
বিষয়শ্রেণী:ভারতের পাখি
বিষয়শ্রেণী:অ্যানথ্রাসোসেরস
বিষয়শ্রেণী:বিপন্ন পাখি
বিষয়শ্রেণী:১৭৮৩ এর প্রাণীসমূহ
বিষয়শ্রেণী:অ্যানথ্রাকোসেরোস
বিষয়শ্রেণী:শ্রীলঙ্কার পাখি
বিষয়শ্রেণী:১৭৮৩-এ বর্ণিত পাখি
ওয়ার্ডের কুচকুচি

**ওয়ার্ডের কুচকুচি** (*Harpactes wardi*) হল একপ্রকারের পাখি প্রজাতি যারা কুচকুচি পরিবারের অন্তর্ভুক্ত। এরা প্রধানত ভারতের উত্তর-পূর্ব দিকে বসবাস করে এবং ক্রমশ দক্ষিণ-পূর্ব এশিয়ার দিকে বিস্তার করে। এদেরকে প্রধানত ভারত, ভুটান, তিব্বত, মায়ানমার এবং ভিয়েতনাম প্রভৃতি দেশে দেখতে পাওয়া যায়। এরা প্রধানত নাতিশীতোষ্ণ বনাঞ্চল, প্রায় ক্রান্তীয় বা ক্রান্তীয় আর্দ্র নিম্নভূমি বনাঞ্চল ইত্যাদি জায়গায় বসবাস করে। এদের বাসস্থানের ক্ষতির জন্য এরা বিপন্নতার সম্মুখীন হয়।

এদের সাধারণ ও বৈজ্ঞানিক নাম দিয়েছিলেন ইংরেজ উদ্ভিদবিজ্ঞানী ও অনুসন্ধানকারী ফ্রান্সিস কিংডন ওয়ার্ড।

## তথ্যসূত্র

বিষয়শ্রেণী:হারপেক্টাস
বিষয়শ্রেণী:ভুটানের পাখি
বিষয়শ্রেণী:ভারতের পাখি
বিষয়শ্রেণী:উত্তর-পূর্ব ভারতের পাখি
বিষয়শ্রেণী:১৯২৭-এ বর্ণিত পাখি
মুজিব বাহিনী

**মুজিব বাহিনী**, পূর্বনাম **বাংলাদেশ লিবারেশন ফোর্স (বিএলএফ)** ১৯৭১ খ্রিস্টাব্দে বাংলাদেশের স্বাধীনতা যুদ্ধে অংশ গ্রহণকারী একটি বাহিনী।

১৯৭১ খ্রিস্টাব্দের মে মাসের শেষের দিকে শেখ ফজলুল হক মনি, সিরাজুল আলম খান, আবদুর রাজ্জাক ও তোফায়েল আহমেদ-এই চার যুবনেতার উদ্যোগে এই বিশেষ বাহিনী প্রতিষ্ঠা করা হয়। এই বাহিনী অস্থায়ী মুজিব নগর সরকারের নিয়ন্ত্রণ বহির্ভূত ছিল। একই সঙ্গে এই বাহিনী স্বাধীনতা যুদ্ধে ভারতীয় মিত্রবাহিনীর সেনাপতি লেফটেন্যান্ট জেনারেল (অবসরপ্রাপ্ত) জগজিৎ সিং অরোরার নিয়ন্ত্রণের বাইরে ছিল। এই বাহিনীর প্রশিক্ষণ ও পরিচালনার দায়িত্বে ছিলেন জেনারেল সুজন সিং উবান, যিনি ভারতীয় স্পেশাল ফ্রন্টিয়ার ফোর্সের কমাণ্ডার (ইন্সপেক্টর জেনারেল)  ছিলেন। ভারতের ভূখণ্ডে একটি গোপন স্থানে এই বাহিনীর সদস্যদের প্রশিক্ষণ দেয়া হতো যার তত্ত্ববধায়ক ছিলেন ব্রিগেডিয়ার টি. এস ওবেরয়। কর্নেল বি ডি কুশাল এই বাহিনীর প্রশাসনিক বিষয়াদি দেখাশোনা  করতেন। মেজর জেনারেল এস. এস. উবান ১৯৯৫ প্রকাশিত *ফ্যান্টমস্‌ অব চিটাগাং* গ্রন্থে লিখেছেন যে, এই মুজিববাহিনী মুক্তিযুদ্ধ কালে পার্বত্য চট্টগ্রাম এলাকায় স্পেশাল ফ্রন্টিয়ার ফোর্সের সহযোগী হিসাবে দায়িত্ব পালন করেছে। জনাব আব্দুল মালেক (লোহা মালেক), রাজনীতিবিদ, মুক্তিযুদ্ধের সংগঠক বাংলাদেশ লিবারেশন ফোর্স(বিএলএফ) (বিলোনিয়া) প্রধান | দেশের দক্ষিণ অঞ্চলের মুক্তিযোদ্ধাদের সংগঠন ও ট্রেনিং এর জন্য তিনি অন্যতম ভূমিকা রাখেন। মুক্তিযুদ্ধের শেষে স্বাধীন বাংলাদেশে জাতীয় রক্ষীবাহিনী গঠিত হয়। এ সময় মুজিব বাহিনীর সদস্যদের নবগঠিত জাতীয় রক্ষীবাহিনীতে আত্মীকরণ করা হয়।

## ১৯৭১ সালে ভূমিকা
যুদ্ধে মুজিব বাহিনীর সঠিক সম্পৃক্ততা নিয়ে বিতর্ক রয়েছে। জাফরুল্লাহ চৌধুরী বলেন, "মুজিব বাহিনী মুক্তিযুদ্ধের জন্য যুদ্ধ করেননি। ২০১৪ সালে এ কে খন্দকারের বিরুদ্ধে *১৯৭১ঃ ভেতরে বাহিরে* মুজিব বাহিনির বিরুদ্ধে গুন্ডামি ও লুটপাটের অভিযোগ আনার অভিযোগে মামলা করা হয়। চরমপত্রের কথিকা এম আর আখতার মুকুল তার লেখা *[[আমি বিজয় দেখেছি]]* বইয়ে উল্লেখ করেছেন দেশের পশ্চিম রণাঙ্গনে মুজিব বাহিনী বরং মুক্তিবাহিনীর বিরুদ্ধেও সংঘর্ষে লিপ্ত হয়েছিল।

## আরো দেখুন
* বাংলাদেশের স্বাধীনতা যুদ্ধ
* মুক্তিবাহিনী 
* মুক্তিযোদ্ধা 
* কাদেরিয়া বাহিনী 
* হেমায়েত বাহিনী 

## তথ্যসূত্র


বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:মুক্তিবাহিনী
বিষয়শ্রেণী:শেখ মুজিবুর রহমানের স্মারক
পুরীর পঞ্চতীর্থ

**পঞ্চতীর্থ** বলতে ভারতের পুরী শহরে অবস্থিত পাঁচটি জলাধারকে বোঝায়। হিন্দুরা বিশ্বাস করেন, পুরীতে তীর্থযাত্রা সম্পূর্ণ করতে হলে এই পাঁচটি জলাধারে স্নান করতে হয়। এই পাঁচটি জলাধার হল:
# **ইন্দ্রদ্যুম্ন কুণ্ড**: গুণ্ডিচা মন্দিরের কাছে অবস্থিত। মহাভারতে রাজা ইন্দ্রদ্যুম্নের অশ্বমেধ যজ্ঞ ও জগন্নাথ সংস্কৃতির চার প্রধান দেবতার আবির্ভাব বর্ণিত হয়েছে। এই মহাকাব্যে আছে, কীভাবে সহস্রাধিক গরুর ক্ষুরের চাপে পবিত্র ইন্দ্রদ্যুম্ন জলাধার নির্মিত হয়েছিল। রাজা ইন্দ্রদ্যুম্ন এই জলাধার ব্রাহ্মণদের দান করেছিলেন।
# **রোহিণী কুণ্ড** জগন্নাথ মন্দির চত্বরের মধ্যে বিমলা মন্দিরের কাছে অবস্থিত। এই কুণ্ডকে নারায়ণের বাসস্থান মনে করা হয়। এই জলাধারের কাছে অক্ষয়কল্প বট নামে একটি বটগাছকে পূজা করা হয়। পুরাণ মতে, ব্যাধ জড়শবর দুর্ঘটনাক্রমে কৃষ্ণকে হত্যা করেন এবং তাঁর সৎকার করেন। কৃষ্ণ জড়কে স্বপ্নে দেখা দিয়ে বলেন, তাঁর দেহাবশেষ একটি কাঠের টুকরোয় পরিণত হয়েছে। টুকরোটি সমুদ্র থেকে রোহিণী কুণ্ডে এসে উঠবে। জড়ের সাহায্যে ইন্দ্রদ্যুম্ন সেই টুকরোটি দেখতে পান। এই টুকরোতেই জগন্নাথের মূর্তি নির্মিত হয়।
# **মার্কণ্ডেয় কুণ্ড** হল পুরীর তীর্থ পরিক্রমার প্রথম স্থান। জলাধারটির আয়তন ৪ একর। এর পাশে মার্কণ্ডেয়েশ্বরের মন্দির আছে।
# **শ্বেতগঙ্গা কুণ্ড** নীলাচলের দক্ষিণে অবস্থিত। এই কুণ্ডের পাশে বিষ্ণুর মৎস্য অবতার ও রাজা শ্বেতের মন্দির আছে।
# স্বর্গোদ্বার অঞ্চলের **সমুদ্র**কে "মহোদধি" বলা হয়। এটি একটি স্নানক্ষেত্র।

অন্য একটি মতে পুরীর পঞ্চতীর্থ হল:
# বলরাম
# অক্ষয়বট
# মার্কণ্ডেয় কুণ্ড
# ইন্দ্রদ্যুম্ন কুণ্ড
# সমুদ্র

## তথ্যসূত্র

বিষয়শ্রেণী:পুরী জেলা
জগমোহন (স্থাপত্য)

**জগমোহন** হল হিন্দু মন্দির স্থাপত্যের সভাকক্ষ। স্থাপত্যের এই বৈশিষ্ট্যটি মূলত ওড়িশায় দেখা যায়।

জগমোহন হল মন্দিরের প্রবেশদ্বার ও গর্ভগৃহের মাঝের অংশ। এটি মন্দিরের কেন্দ্রীয় অংশ। উত্তর ভারতের নাগর স্থাপত্যশৈলীর মন্দিরগুলিতে জগমোহন দেখা যায়। দক্ষিণ ভারতে সভাকক্ষকে বলে "মণ্ডপ"। মণ্ডপ আকারে অনেক বড়ো এবং স্তম্ভবিশিষ্ট হয়।

গর্ভগৃহের মতো জগমোহনও পরিকল্পিতভাবে বর্গাকার বা গোলাকার বেদীর উপর নির্মিত হয়। যদিও দেবীমন্দিরের জগমোহন আয়তাকার বা ত্রিভূজাকারেরও হয়। এই ধরনের একটি মন্দির হল ওড়িশার পুরীর কাছে চৌরসির কাছে বারাহী দেউল।

সাধারণত গর্ভগৃহে জানলা তৈরি করা হয় না। এই অংশটিতে আলোও কম ঢোকে। ভক্তের দৃষ্টি যাতে মন্দিরের দেবতায় নিবিষ্ট থাকে, সেই জন্য ইচ্ছাকৃতভাবেই এমন গর্ভগৃহ নির্মাণ করা হয়। অন্যদিকে জগমোহনে নানাদেবদেবীর মূর্তি, পৌরাণিক দৃশ্যাবলি ও অন্যান্য নকশা অঙ্কিত থাকে।

কোণার্ক সূর্যমন্দিরের জগমোহনটি সবচেয়ে বিখ্যাত। এই মন্দিরের প্রধান মন্দির (শিখর) অংশটি ভেঙে পড়ায় জগমোহনটিকেই প্রধান অংশ মনে হয়।

## পাদটীকা

## বহিঃসংযোগ

* http://ganapati.perso.neuf.fr/anglais/aor/aor.html 
* http://books.google.fr/books?id=bGgf_LkeG2kC&pg=PA373&lpg=PA373&dq=%22jaga+mohan%22+architecture&source=bl&ots=BM9-mOocMo&sig=Epg-89vALONvCNAaPq-sha0qZNw&hl=fr&sa=X&ei=nEMgUL6THKeb0QX83IGwDA&ved=0CGQQ6AEwCQ#v=onepage&q=%22jaga%20mohan%22%20architecture&f=false

বিষয়শ্রেণী:ভারতীয় স্থাপত্য
বিষয়শ্রেণী:হিন্দু মন্দির স্থাপত্য
বিষয়শ্রেণী:ভারতের স্থাপত্য
মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান

**মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান** () (১৩৮৮-১৪৬৯) তিব্বতের ঙ্গোর-এ-বাম-ছোস-ল্দান বৌদ্ধবিহারের দ্বিতীয় প্রধান বা ঙ্গোর-ছেন ছিলেন।

## জন্ম ও শিক্ষা
মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান ১৩৮৮ খ্রিষ্টাব্দে তিব্বতের মুস উপত্যকায় জন্মগ্রহণ করেন। তার পিতার নাম ছিল দ্কোন-ম্ছোগ-ব্জাং-পো () এবং মাতার নাম ছিল নাম-ম্খা'-স্ক্যোং ()। নয় বছর বয়সে তিনি দ্বাং-'ওদ-পা () নামক ভিক্ষুর নিকট দীক্ষালাভ করেন। পনেরো বছর বয়সে তিনি গ্লে-লুং-ম্খান-পো-কুন-স্মোন () এবং জুর-ছোস-পা-ব্যাং-ছুব-সেং-গে () নামক দুই পন্ডিতের নিকট বোধিসত্ত্বচর্যাবতার ও প্রজ্ঞাপারমিতা সম্বন্ধে শিক্ষালাভ করে। কুড়ি বছর বয়সে তিনি মুস-ছেন-নাম-ম্খা'-র্নাল-'ব্যোর () নামক বৌদ্ধ সাধকের নিকট হতে ছেদ সাধনা সম্বন্ধে শিক্ষালাভ করেন। আঠাশ বছর বয়সে তিনি মুগুলুং গুহায় ঝোন-নু-র্গ্যাল-ম্ছোগ () নামক ভিক্ষুর নিকত যুক্তিবিদ্যা সম্বন্ধে অধ্যয়ন করেন। এছাড়াও তার উল্লেখযোগ্য শিক্ষক ছিলেন কুন-দ্গা'-ব্জাং-পো, রোং-স্তোন-শেস-ব্যা-কুন-রিগ, গ্যাগ-স্তোন-সাংস-র্গ্যাল-দ্পাল প্রমুখ।

## পরবর্তী জীবন
মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান ১৪৩৭ খ্রিষ্টাব্দে গ্লিং-দ্গা'-ব্দে-বা-ছেন () বৌদ্ধবিহার এবং ১৪৫৯ খ্রিষ্টাব্দে মুস-সু-য়া-মা () বৌদ্ধবিহার প্রতিষ্ঠা করেন। তিনি কুন-দ্গা'-ব্জাং-পোকে ১৪৩০ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহার প্রতিষ্ঠায় সহায়তা করেন। ১৪৫৬ খ্রিষ্টাব্দে তিনি ঐ বিহারের দ্বিতীয় প্রধানের পদে অধিষ্ঠিত হন। এই সময়কালেই মার্গফল তত্ত্বকে স্লোব-ব্শাদ ) এবং ত্শোগ-ব্শাদ ) এই দুই ভাগে ভাগ করে ফেলা হয়। তিনি দ্পাল-ল্দান-ত্শুল-খ্রিম্স () নামক সা-স্ক্যা ধর্মসম্প্রদায়ের পন্ডিতের একটি জীবনী রচনা করেন। তার উল্লেখযোগ্য শিষ্য ছিলেন ব্দাগ-ছেন-ব্লো-গ্রোস-র্গ্যাল-ম্ত্শান নামক একবিংশ সা-স্ক্যা-খ্রি-'দ্জিন, কুন-দ্গা'-দ্বাং-ফ্যুগ নামক চতুর্থ ঙ্গোর-ছেন, গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন, মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেন এবং গ্লো-বো-ম্খান-ছেন-ব্সোদ-নাম্স-ল্হুন-গ্রুব।

## তথ্যসূত্র

বিষয়শ্রেণী:১৩৮৮-এ জন্ম
বিষয়শ্রেণী:১৪৬৯-এ মৃত্যু
বিষয়শ্রেণী:ঙ্গোরছেন
মনিকা আলী

**মনিকা আলী** (জন্ম: ২০ অক্টোবর ১৯৬৭) হলেন একজন বাংলাদেশী বংশোদ্ভূত ব্রিটিশ লেখক ও ঔপন্যাসিক। ২০০৩ সালে তিনি তার অপ্রকাশিত পাণ্ডুলিপির উপর ভিত্তি করে গ্রান্টা পত্রিকা কর্তৃক "বেস্ট অব ইয়ং ব্রিটিশ নভেলিস্ট" নির্বাচিত হয়েছিলেন। তার প্রথম প্রকাশিত উপন্যাস, **ব্রিক লেন** ঐ বছরই প্রকাশিত হয়েছিল। উপন্যাসটি "ম্যান বুকার পুরস্কার" এর জন্য মনোনীত হয়েছিল। এটি একই নাম নিয়ে ২০০৭ সালে একটি চলচ্চিত্র নির্মাণ করা হয়েছিল।

এছাড়াও তিনি ৩টি উপন্যাস প্রকাশ করেছেন।

## প্রাথমিক জীবন ও শিক্ষা
মনিকা একজন বাংলাদেশী পিতা এবং ইংরেজ মায়ের ঘরে ১৯৬৭ সালে ঢাকা, পূর্ব পাকিস্তান (বর্তমানে বাংলাদেশ) জন্মগ্রহণ করেন। যখন তার বয়স মাত্র ৩ বছর ছিল, তার পরিবার ইংল্যান্ড এর বল্টনে চলে আসেন। তার পিতার আদি বাড়ী হচ্ছে ময়মনসিংহের জেলায়। তিনি প্রাথমিকভাবে বোল্টন স্কুলে ভর্তি হন এবং তারপর অক্সফোর্ডের ওয়াডহাম কলেজে দর্শন, রাজনীতি এবং অর্থনীতি বিষয়ে পড়াশোনা করেন।

## ব্যক্তিগত জীবন
আলী তার স্বামী সাইমন টরেন্স (একজন ব্যবস্থাপনা পরামর্শক) এর সঙ্গে দক্ষিণ লন্ডনে বসবাস করছেন। তাদের দুটি সন্তান, যথা- ফেলিক্স নামের একটি ছেলে (১৯৯৯ সালে জন্ম) এবং সুমি নামে মেয়ে (২০০১ সালে জন্ম) রয়েছে।

## বইসমূহ
* *ব্রিক লেন* - (২০০৩)
* *এনেন্টেজো ব্লু* - (২০০৬)
* *ইন দ্যা কিচেন* - (২০০৯)
* *আনটোল্ড স্টো*রী - (২০১১)

## তথ্যসূত্র

## আরও পড়ুন
* Bentley, Nick. "Monica Ali, *Brick Lane*". In *Contemporary British Fiction* (Edinburgh: Edinburgh University Press, 2008), 83-93. .

## বহিঃসংযোগ
*Official Website
*
*
*Brick Lane’s reluctant queen of outrage . *[[Sunday Times]]*. 18 Nov 2007
*Biography from the international literature festival berlin 
*Interview with Monica Ali at Minnesota Public Radio 

বিষয়শ্রেণী:মিডলসেক্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ওয়াডহাম কলেজ, অক্সফোর্ডের প্রাক্তন শিক্ষার্থী
বিষয়শ্রেণী:১৯৬৭-এ জন্ম
বিষয়শ্রেণী:বোল্টনের ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:লন্ডনের লেখক
বিষয়শ্রেণী:ব্রিটিশ বুক অ্যাওয়ার্ড বিজয়ী
বিষয়শ্রেণী:২১শ শতাব্দীর ব্রিটিশ লেখিকা
বিষয়শ্রেণী:ব্রিটিশ এশীয় লেখক
বিষয়শ্রেণী:ব্রিটিশ নারী ঔপন্যাসিক
বিষয়শ্রেণী:বাংলাদেশী লেখিকা
বিষয়শ্রেণী:বাংলাদেশী বংশোদ্ভূত ব্রিটিশ মানুষ
বিষয়শ্রেণী:জীবিত ব্যক্তি
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:ব্রিটিশ বাংলাদেশী
বিষয়শ্রেণী:বাংলাদেশী লেখক
বিষয়শ্রেণী:২১শ শতাব্দীর ব্রিটিশ ঔপন্যাসিক
বিষয়শ্রেণী:ওয়াধাম কলেজ, অক্সফোর্ডের প্রাক্তন শিক্ষার্থী
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:ঢাকার লেখক
অসম সাহিত্য সভা

**অসম সাহিত্য সভা** ১৯১৭ খ্রিষ্টাব্দে অসমীয়া ভাষা ও সংস্কৃতির বিকাশ আর প্রসারের উদ্দেশ্যে প্রতিষ্ঠিত হয়।। বর্তমানে অসম ও অসমের বাইরে এই সংগঠনের হাজারেরও অধিক শাখা আছে। সংগঠনটির প্রধান কার্যালয় যোরহাট শহরের চন্দ্ৰকান্ত সন্দিকৈ ভবনে অবস্থিত।

## ইতিহাস
উনিশ শতকের শেষের দিকে কলকাতা শহরে পাঠরত কয়েকজন অসমীয়া ছাত্র অসমীয়া সাহিত্যকে বিশ্বের দরবারে প্রতিষ্ঠা করার উদ্দেশ্যে ১৮৮৮ খ্রিষ্টাব্দের ২৫ আগস্ট "অসমীয়া ভাষা উন্নতি সাধিনী সভা" প্রতিষ্ঠা করেন। এই সংগঠনের সঙ্গে জড়িত ব্যক্তিসমূহ ছিলেন লক্ষ্মীনাথ বেজবরুয়া, হেমচন্দ্ৰ গোস্বামী, বেণুধর রাজখোয়া, ডালিমচন্দ্ৰ বরা, তীৰ্থনাথ শৰ্মা, কমলচন্দ্ৰ শৰ্মা ইত্যাদি। ১৯১৭ খিষ্টাব্দে এই উদ্যোগের ফলশ্রুতি হিসেবে অসম সাহিত্য সভা প্রতিষ্ঠিত হয়। ১৯১৭ খ্রিষ্টাব্দে ডিসেম্বর মাসে শিবসাগর জেলায় অসম সাহিত্য সভার প্রথম অধিবেশন অনুষ্ঠিত হয় এবং এর সভাপতিত্ব করেন পদ্মনাথ গোহাঞিবরুয়া। শরৎচন্দ্ৰ গোস্বামী অসম সাহিত্য সভার প্রতিষ্ঠাতা সম্পাদক ছিলেন।।

## উদ্দেশ্য
অসমীয়া ভাষা, সাহিত্য ও সংস্কৃতির সর্বাঙ্গীণ উন্নতির লক্ষ্য নিয়ে তৈরী অসম সাহিত্য সভার সংবিধানে এই সংগঠনের মূল উদ্দেশ্যগুলি হলোঃ
# অভিধান, ব্যাকরণ এবং অন্যান্য গ্রন্থের সংকলন এবং প্রকাশ করা;
# প্রাচীন সাহিত্য এবং লোক-সাহিত্যর অনুসন্ধান, সংগ্রহ, গবেষণা এবং প্রকাশ করা;
# অসমীয়া সাহিত্যে যে যে বিষয়ের পুথির অভাব, তা অভাব দুর করা;
# গ্রন্থকারকদের পুরস্কার এবং সামর্থহীন সাহিত্যিকদের সাহায্য প্রদান করা;
# সঙ্গীত, চিত্রবিদ্যা এবং ভাস্কর্য্য বিদ্যার উন্নতিসূচক কাজ করা;
# সভার মুখপাত্র এবং প্রচারপত্র প্রকাশ করা;
# ভাষা এবং সাহিত্যর প্রচার-পত্রাদি প্রকাশ করা;
# ভাষা-সাহিত্য-সংস্কৃতির গবেষণা কেন্দ্র স্থাপন করা;
# সাহিত্য এবং সংস্কৃতি সম্পর্কীয় বিনিময় কার্যকরী করা;
# অসমীয়া ভাষা, সাহিত্য এবং সংস্কৃতির উন্নয়ন এবং বিকাশর ক্ষেত্র থেকে অন্তরায় দূর করা;
# অসমীয়া ভাষা-সাহিত্যর উন্নতির অর্থে কাজ করা।

## সভাপতিদের তালিকা

## পত্রিকা

১৯২৬ খ্রিষ্টাব্দের পর থেকে অসম সাহিত্য সভা অসম সাহিত্য সভা পত্রিকা নামে অসমীয়া ভাষা সাহিত্যর গবেষণাধর্মী, বিশ্লেষণাত্মক প্রবন্ধের ত্রৈমাসিক পত্রিকা প্রকাশ করে আসছে। দ্বিতীয় মহাযুদ্ধের সময় পত্রিকাটির প্রকাশ বন্ধ হলেও ১৯৫৪ খ্রিষ্টাব্দের পর থেকে নিয়মিতভাবে প্রকাশ হয়ে আসছে।

## প্রতীক
অসম সাহিত্য সভার বর্তমান প্রতীকটি ১৯৬০ খ্রিষ্টাব্দের ২৮ অক্টোবরে গ্রহণ করা হয়। এই প্রতীক যুগল দাস নামক এক শিল্পী অঙ্কন করেছিলেন।

## সাহিত্য সভার আনুষ্ঠানিক সঙ্গীত

এই গীতের স্বরলিপি যোরহাটর শ্ৰীইন্দ্ৰেশ্বর শৰ্মার ও গীতিকার মিত্ৰদেব মহন্ত অধিকার।


চির চেনেহী মোর ভাষা জননী ।
ধন্যে পুণ্যে হৃত পাবনী, আই ॥
প্ৰকৃতি পরশ রসে অমল কমল
চঞ্চল হৃদি জলে ঢালে পরিমল
কোমল চম্পার কলি
ঢৌবে ঢৌবে ঢৌবে তুলি
রিণিকি রিণিকি কোনে তোলে রাগিণী ॥
সংসার গুরুভারে অবশ পরাণ
হিয়াত বিলীন হয় হিয়াভরা গান
কার নিচুকনি শুনা
শুনি বানী ব্যথা পমা
চকুতে চকুর নীরে লয় জিরণি ॥
জীবনে মরণে রণে লহরী সুধার
রসনা শিতানে বহি সিঁচা শতধার
হে’ মোর মধুরননা
মাগিছোঁ মাধুৰী কণা
দিয়া দিয়া দিয়া আই মধু ভাষিণী ॥


## তথ্যসূত্র


বিষয়শ্রেণী:অসমীয়া সাহিত্য
বিষয়শ্রেণী:১৯১৭-এ ভারতে প্রতিষ্ঠিত
বিষয়শ্রেণী:আসামের সংস্কৃতি
বিষয়শ্রেণী:আসাম ভিত্তিক সংগঠন
বিষয়শ্রেণী:ভারতের বই প্রকাশনা কোম্পানি
বিষয়শ্রেণী:অসমীয়া ভাষা
বিষয়শ্রেণী:ভাষা নিয়ন্ত্রক সংস্থা
অসম সাহিত্য সভার সভাপতিদের তালিকা

১৯১৭ খ্রিষ্টাব্দে প্রতিষ্ঠিত **[[অসম সাহিত্য সভা]]** নামক সংগঠনের সভাপতিদের তালিকা নিম্নে প্রদত্ত হলঃ

## তথ্যসূত্র

বিষয়শ্রেণী:অসম সাহিত্য সভা
বিষয়শ্রেণী:অসম সাহিত্য সভার সভাপতি
চির চেনেহী মোর ভাষা জননী

"চির চেনেহী মোর ভাষা জননী" অসম সাহিত্য সভার আনুষ্ঠানিক সংগীত। এই গানের রচয়িতা হলেন সাহিত্য অকাদেমি পুরস্কার বিজয়ী অসমীয়া সাহিত্যিক সাহিত্যাচাৰ্য মিত্ৰদেব মহন্ত। যোরহাট শহরের ইন্দ্ৰেশ্বর শৰ্মা এই গীতের স্বরলিপি সৃষ্টি করেন। অসম সাহিত্য সভার অধিবেশনের সকল অনুষ্ঠানের শুরুতে এই সংগীত টি পরিবেশন করা হয়।।

## সম্পূৰ্ণ কবিতা


চির চেনেহী মোর ভাষা জননী।
ধন্যে পুণ্যে হৃত-পাবনী, আই।।

প্ৰকৃতি পরশ-রসে অমল কমল
চঞ্চল হৃদি জলে ঢালে পরিমল
	কোমল চম্পার কলি 
	ঢৌবে ঢৌবে ঢৌবে তুলি
রিণিকি রিণিকি কোনে তোলে রাগিণী।।

সংসার গুরুভারে অবশ পরাণ
হিয়াত বিলীন হয় হিয়াভরা গান
	কার নিচুকনি শুনা 
	শুনি বাণী ব্যথা পমা
চকুতে চকুর নীরে লয় জিরণি।।

জীবনে মরণে রণে লহরী সুধার
বসনা শিতানে বহি সিঁচা শতধার
	হে মোর মধুরাননা মাগিছোঁ মাধুরী কণা,
দিয়া দিয়া দিয়া আই মধুর-ভাষিণী।।


## তথ্যসূত্র

## বহিঃসংযোগ
* 

বিষয়শ্রেণী:আসামের সঙ্গীত
বিষয়শ্রেণী:অসম সাহিত্য সভা
কুন-দ্গা'-দ্বাং-ফ্যুগ (ঙ্গোরছেন)

**কুন-দ্গা'-দ্বাং-ফ্যুগ** () (১৪২৪-১৪৭৮) তিব্বতের ঙ্গোর-এ-বাম-ছোস-ল্দান বৌদ্ধবিহারের চতুর্থ প্রধান বা ঙ্গোর-ছেন ছিলেন।

## সংক্ষিপ্ত জীবনী
কুন-দ্গা'-দ্বাং-ফ্যুগ ১৪২৪ খ্রিষ্টাব্দে তিব্বতে জন্মগ্রহণ করেন। তার মাতার নাম ছিল দ্পাল-ল্দান-ব্জাং-মো ()। দ্পোন-ত্শাং-গ্রুব-পা-য়োন-তান () এবং দ্রুং-ছে-ব্দে-লেগ্সের () মধ্যে কে তার পিতা, সেই নিয়ে দ্বিমত রয়েছে। বারো বছর বয়সে তিনি ব্রাগ-শার বৌদ্ধবিহারে কুন-দ্গা'-ব্জাং-পো নামক প্রথম ঙ্গোর-ছেন এবং ব্যাং-ফুগ-পা-কুন-দ্গা'-লেগ্স-পা () নামক পণ্ডিতের নিকট শিক্ষার্থীর শপথ গ্রহণ করেন। ব্যাং-ফুগ-পা-কুন-দ্গা'-লেগ্স-পা তাকে হেবজ্র তন্ত্র ও মার্গফল সম্বন্ধে শিক্ষাদান করেন। সাতাশ বছর বয়সে মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক দ্বিতীয় ঙ্গোর-ছেন, খা-ছার-বা-ব্সোদ-নাম্স-র্গ্যা-ম্ত্শান () এবং নাম-ম্খা'-দ্পাল-ব্জাং () নামক পণ্ডিতদের নিকট ভিক্ষুর শপথ গ্রহণ করেন। মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান ছাড়া তার উল্লেখযোগ্য শিক্ষক ছিলেন 'জাম-দ্ব্যাংস-শের-র্গ্যাল () এবং য়োন-তান-'ওদ-জের () নামক পণ্ডিত। ১৪৬৫ খ্রিষ্টাব্দে কুন-দ্গা'-দ্বাং-ফ্যুগকে ঙ্গোর-এ-বাম-ছোস-ল্দান বৌদ্ধবিহারের চতুর্থ প্রধান হিসেবে নির্বাচিত করা হয়। তার উল্লেখযোগ্য শিষ্য ছিলেন গ্লো-বো-ম্খান-ছেন-ব্সোদ-নাম্স-ল্হুন-গ্রুব, গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন, দ্কোন-ম্ছোগ-'ফেল-বা () নামক সপ্তম ঙ্গোর-ছেন প্রভৃতি।

## তথ্যসূত্র

## আরো পড়ুন
*Stearns, Cyrus. 2001. Luminous Lives: The Story of the Early Masters of the Lamdre Tradition in Tibet. Somerville, MA: Wisdom.
* Van der Kuijp, Leonard. 1993. “Apropos of Some Recently Recovered Texts Belonging to the Lam 'bras Teachings of the Sa skya pa and Ko brag pa” In JIABS. p.&nbsp;195.

বিষয়শ্রেণী:১৪২৪-এ জন্ম
বিষয়শ্রেণী:১৪৭৮-এ মৃত্যু
বিষয়শ্রেণী:ঙ্গোরছেন
রোম মসজিদ

**মস্ক অফ রোম** বা **মস্চেয়া ডি রোমা** হল ইতালি ও ইউরোপের বৃহত্তম মসজিদ যেটি আফগানিস্তানের রাজপুত্র মুহাম্মদ হাসান ও তার স্ত্রী রাজিয়া বেগম এর উদ্যোগে এবং পাশাপাশি সৌদি আরবের যুবরাজ ফয়সাল এর সহ-অর্থায়নে নির্মিত হয়| এটির আয়তন ৩০০০ বর্গমিটার (৩২০,০০০ বর্গফুট) এবং এর ভেতর একত্রে ১২০০০ মুসল্লী নামাজ পড়তে পারে|

## নির্মাণ
১৯৭৪ সালে মসজিদটির প্রকল্প হাতে নেয় ইতালির নগর পরিষদ(ইতালীয় সিটি কাউন্সিল) মসজিদটির জন্য জমি প্রদান করে| এর কাজ শুরু হয় ১৯৮৪ সালে যেটি উদ্ভোধন করেন তৎকালীন ইতালীয় প্রধানমন্ত্রী স্যান্ড্রো পার্টিনি এবং দশ বছর পর ১৯৯৪ সালে এর নির্মাণকাজ শেষ হয়| মসজিদটির প্রকল্পের নকশা ও পরিচালনা করেছিলেন ভিট্টোরিও গিগলিওটি স্যামি মোসাভি এবং প্রখ্যাত ইতালীয় স্থপতি ও শিক্ষাবিদ পাওলো পর্তুগিজি, যিনি পরবর্তীতে স্র্যাটবার্গ মসজিদেরও নকশা করেন| 
মসজিদটি যৌথভাবে নির্বাসিত যুবরাজ মুহাম্মদ আফগানিস্তানের হাসান ও তার স্ত্রী কর্তৃক প্রতিষ্ঠিত হয়েছিল। ১৯৯৫ সালের ১লা জুলাই মসজিদটি আনুষ্ঠানিকভাবে উদ্বোধন করা হয়|

## তথ্যসূত্র

* Coppa Alessandra, *La moschea di Roma di Paolo Portoghesi*, Federico Motta Editore, 2003. 

## বহিঃসংযোগ
* রোম মসজিদ

বিষয়শ্রেণী:ইতালির মসজিদ
বিষয়শ্রেণী:গম্বুজসহ মসজিদ
'জাম-দ্ব্যাংস-শেস-রাব-র্গ্যা-ম্ত্শো

**'জাম-দ্ব্যাংস-শেস-রাব-র্গ্যা-ম্ত্শো** () (১৩৯৬-১৪৭৪) তিব্বতের ঙ্গোর-এ-বাম-ছোস-ল্দান বৌদ্ধবিহারের তৃতীয় প্রধান বা ঙ্গোর-ছেন ছিলেন।

## জন্ম ও শিক্ষা
'জাম-দ্ব্যাংস-শেস-রাব-র্গ্যা-ম্ত্শো ১৩৯৬ খ্রিষ্টাব্দে মধ্য তিব্বতের ছু-মিগ-গি-ব্যা-'দাব-ফ্যুগ () নামক স্থানে 'গার () নামক পরিবারগোষ্ঠীতে জন্মগ্রহণ করেন। তার পিতার নাম ছিল র্গ্যাল-মতশান-দার () এবং মাতার নাম ছিল লহুন-গ্রুব-র্গ্যাল-মো ()। জন্মের পর তার নাম রাখা হয় ব্সোদ-নাম্স-'ফেল ()। চৌদ্দ বছর ও কুড়ি বছর বয়সে তিনি গ্রুব-পা-শেস-রাব () নামক স্নার-থাং () বৌদ্ধবিহারের প্রধানের নিকট যথাক্তমে শিক্ষার্থীর শপথ ও ভিক্ষুর শপথ গ্রহণ করেন। তার উল্লেখযোগ্য শিক্ষক ছিলেন কুন-দ্গা'-ব্জাং-পো নামক প্রথম ঙ্গোর-ছেন, গ্যাগ-স্তোন-সাংস-র্গ্যাল-দ্পাল, ছোস-র্জে-ব্সোদ-নাম্স-ব্লো-গ্রোস (), ছোস-র্জে-দ্পোন-স্তোন-থুব-পা (), গ্রাগ্স-পা-দোন-গ্রুব (), গ্রাগ্স-পা-ব্লো-গ্রোস () প্রভৃতি। 

## পরবর্তী জীবন
তিনি কুন-দ্গা'-ব্জাং-পোকে ১৪৩০ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহার প্রতিষ্ঠায় সহায়তা করেন। কুন-দ্গা'-ব্জাং-পোর নির্দেশে তিনি মুস্তাং অঞ্চলের থুব-ব্স্তান-দার-র্গ্যাস-গ্লিং () বৌদ্ধবিহারে এগারো বছর শিক্ষকতা করেন। ১৪৬২ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের তৃতীয় প্রধান হিসেবে নির্বাচিত হন। তিনি কুন-দ্গা'-র্গ্যাল-ম্ত্শান-দ্পাল-ব্জাং-পো নামক ষষ্ঠ সা-স্ক্যা-খ্রি-'দ্জিন রচিত ৎশাদ-মা-রিগ্স-পা'ই-গ্তের () গ্রন্থের ওপর টীকাভাষ্য রচনা করেন। তার উল্লেখযোগ্য শিষ্য ছিলেন দ্পাল-ল্দান-র্দো-র্জে () নামক পঞ্চম ঙ্গোর-ছেন, দ্কোন-ম্ছোগ-'ফেল-বা () নামক সপ্তম ঙ্গোর-ছেন এবং ব্সোদ-নাম্স-দ্বাং-ফ্যুগ () নামক থুব-ব্স্তান-দার-র্গ্যাস-গ্লিং () বৌদ্ধবিহারের প্রধান।

## তথ্যসূত্র

বিষয়শ্রেণী:১৩৯৬-এ জন্ম
বিষয়শ্রেণী:১৪৭৪-এ মৃত্যু
বিষয়শ্রেণী:ঙ্গোরছেন
২০০৮ গ্রীষ্মকালীন অলিম্পিকে মল্লক্রীড়া – পুরুষদের পোল ভল্ট

**[[২০০৮ অলিম্পিক গেমস|২০০৮ অলিম্পিক গেমসে]]** পুরুষদের **[[পোল ভল্ট]]** প্রতিযোগিতা আগস্টের ২০ থেকে ২২ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল (A মান) এবং  (B মান)।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

## ফলাফল

### যোগ্যতানির্ণায়ক পর্ব
ন্যূনতম যোগ্যতার মাপকাঠি: ন্যূনতম ৫.৭৫ মিটার (Q) বা সেরা ১২জন (q) ফাইনালে যাবে।

} || B || align="left"| লাজারো বোর্জেস || align="left"| 
|| - || xxx ||  ||  ||  || ***' || 
|- 
|  || A || align="left"| [[জার্মান চিয়ারাভিগলিও]] || align="left"| 
|| - || xxx ||  ||  ||  || ***' || 
|- 
|  || A || align="left"| ইলিয়ান এফ্রেমভ || align="left"| 
|| xxx ||  ||  ||  ||  || ***' || 
|- 
|  || A || align="left"| [[কিম ইয়ু-সুক]] || align="left"| 
|| - || xxx ||  ||  ||  || ***' || 
|- 
|  || A || align="left"| স্টিভেন লিউইস || align="left"| 
|| - || - || xxx ||  ||  || ***' || 
|- 
|  || A || align="left"| [[ব্র্যাড ওয়াকার (দৌড়বীর)|ব্র্যাড ওয়াকার]] || align="left"| 
|| - || - || - || - || xxx || ***' || 
|}

NM - কোনো স্থান মেলে নি (No Mark)

### ফাইনাল

২২শে আগস্ট ফাইনাল অনুষ্ঠিত হয়।

} ||align="left"| জিউসেপ জিবিলিস্কো ||align="left"|  
||xxx|||||||||||||||| ***' ||
|-
|  ||align="left"| [[লিওনিড আন্দ্রিয়েভ (দৌড়বীর)|লিওনিড আন্দ্রিয়েভ]] ||align="left"|  
||xxx|||||||||||||||| ***' ||
|}
 WR - বিশ্ব রেকর্ড (World Record) / =SB - মরশুম সেরার সমান (Equal Season Best) / PB - ব্যক্তিগত সেরা (Personal Best) / SB - মরশুম সেরা (Season Best) / NR = জাতীয় রেকর্ড (National Record)

## তথ্যসূত্র
*ক্রীড়া-তথ্যসূত্র

বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া
বিষয়শ্রেণী:অলিম্পিকে পোল ভল্ট
ময়ূরতুল্য কেটস্যাল

**ময়ূরতুল্য কেটস্যাল** (*Pharomachrus pavoninus*) হল একধরনের পাখি যারা প্রধানত কেটস্যাল প্রজাতির অন্তর্ভুক্ত। এদেরকে প্রধানত আমাজন অববাহিকায় দেখতে পাওয়া যায়। ব্রাজিল, কলম্বিয়া, ইকুয়েডর, পেরু এবং উত্তর বলিভিয়া এবং ভেনেজুয়েলার কিছু কিছু অঞ্চলে এদের দেখতে পাওয়া যায়।

এদের প্রধান বসবাস হল ক্রান্তীয় এবং উপক্রান্তীয় বনভূমি।

## তথ্যসূত্র

## বহিঃসংযোগ
*Pavonine Quetzal videos on the Internet Bird Collection
*Pavonine Quetzal photo gallery  VIREO
*Photo-High Res; Article  tropicalbirding

বিষয়শ্রেণী:ফ্যারোমাচরাস
বিষয়শ্রেণী:আমাজন অববাহিকার পাখি
বিষয়শ্রেণী:ব্রাজিলের পাখি
বিষয়শ্রেণী:ভেনেজুয়েলার পাখি
বিষয়শ্রেণী:কলম্বিয়ার পাখি
বিষয়শ্রেণী:ইকুয়েডরের পাখি
বিষয়শ্রেণী:পেরুর পাখি
বিষয়শ্রেণী:বলিভিয়ার পাখি
বিষয়শ্রেণী:১৮২৪ এর প্রাণীসমূহ
বিষয়শ্রেণী:১৮২৪-এ বর্ণিত পাখি
বোড়োর জন্য সাহিত্য অকাদেমি পুরস্কার বিজয়ীদের তালিকা

বোড়ো ভাষায় সাহিত্য অকাদেমি পুরস্কার প্রাপকদের তালিকা নিচে দেওয়া হল।

## পুরস্কার প্রাপকদের তালিকা

## তথ্যসূত্ৰ

বিষয়শ্রেণী:ভারতীয় সাহিত্য পুরস্কার
বিষয়শ্রেণী:ভারতীয় সাহিত্য
বিষয়শ্রেণী:সাহিত্য অকাদেমী
বিষয়শ্রেণী:সাহিত্য পুরস্কার
বিষয়শ্রেণী:বোড়ো সাহিত্য
অসমের বিমানবন্দরের তালিকা

**অসমের বিমানবন্দরসমূহের তালিকা** নিম্নে প্রদত্ত হল-

বিষয়শ্রেণী:আসামের বিমানবন্দর
উত্তুরে লালঠুঁটি ধনেশ

**উত্তুরে লালঠুঁটি ধনেশ** (*Tockus erythrorhynchus*) হল ধনেশ প্রজাতির একরকমের পাখি। এদেরকে প্রধানত দক্ষিণ মৌরিতানিয়া, সোমালিয়া, উত্তর-পূর্ব তানজানিয়াতে দেখতে পাওয়া যায়।

## তথ্যসূত্র

## আরো পড়ুন
* Kemp, A.C. and W. Delport. 2002. Comments on the status of subspecies in the red-billed hornbill (Tockus erythrorhynchus) complex (Aves: Bucerotidae), with the description of a new taxon endemic to Tanzania. Annals of the Transvaal Museum 39: 1–8.
* Delport, W., A.C. Kemp, and J.W.H. Ferguson. 2004. Structure of an African Red-billed Hornbill (Tockus erythrorhynchus rufirostris and T. e. damarensis) hybrid zone as revealed by morphology, behavior, and breeding biology. Auk 121: 565-586.

বিষয়শ্রেণী:টকাস
বিষয়শ্রেণী:টোকাস
বিষয়শ্রেণী:সাহারা-নিম্ন আফ্রিকার পাখি
বিষয়শ্রেণী:১৮২৩-এ বর্ণিত পাখি
বাদামি গালওয়ালা ধনেশ

**বাদামি গালওয়ালা ধনেশ** (*Bycanistes cylindricus*) হল ধনেশ প্রজাতির একটা পাখি।

এদেরকে প্রধানত পাওয়া যায় কোত দিভোয়ার, ঘানা, গিনি, লাইবেরিয়া, সিয়েরা লিওন এবং টোগো।এদের প্রধান বাসস্থান হল উপক্রান্তীয় এবং ক্রান্তীয় আর্দ্র নিম্নভূমি চিরহরিৎ বনাঞ্চল এবং ব্যাপকভাবে পতিত প্রাক্তন অরণ্য। এরা বাসস্থান হারানোর দ্বারা বিপন্ন।

## তথ্যসূত্র

বিষয়শ্রেণী:বাইক্যানিস্টেস
বিষয়শ্রেণী:১৮২৪ এর প্রাণীসমূহ
বিষয়শ্রেণী:ক্যামেরুনের পাখি
বিষয়শ্রেণী:১৮২৪-এ বর্ণিত পাখি
ধবল উরুত ধনেশ

**ধবল উরুত ধনেশ** (*Bycanistes albotibialis*) হল একধরনের ধনেশ প্রজাতির পাখি। এদের প্রধানত পাওয়া যায় অ্যাঙ্গোলা, বেনিন, ক্যামেরুন, মধ্য আফ্রিকান প্রজাতন্ত্র, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, বিষুবীয় গিনি, গাবন, নাইজেরিয়া, সুদান, এবং উগান্ডা। এদেরকে মাঝে মাঝে বাদামি গালওয়ালা ধনেশের সাথে তুলনা করা হয়।

## তথ্যসূত্র

বিষয়শ্রেণী:বাইকানিস্টেস
বিষয়শ্রেণী:১৮৭৭ এর প্রাণীসমূহ
বিষয়শ্রেণী:ক্যামেরুনের পাখি
বিষয়শ্রেণী:১৮৭৭-এ বর্ণিত পাখি
মেটেগাল ধনেশ

**মেটেগাল ধনেশ** (বৈজ্ঞানিক নাম: *Bycanistes subcylindricus*) বা **মুকুটপরা পাকড়া ধনেশ** Bucerotidae (বিউসেরোটিডি) গোত্র বা পরিবারের অন্তর্গত *[[Bycanistes]]* (বাইক্যানিস্টিস) গণের অন্তর্ভুক্ত এক প্রজাতির বৃহদাকৃতির ধনেশ। প্রধানত মধ্য ও পশ্চিম আফ্রিকার বিভিন্ন দেশে এদের দেখতে পাওয়া যায়। পূর্বে আইভরি কোস্ট, গিনি, ঘানা, নাইজেরিয়া হয়ে পশ্চিমে গ্যাবন, কঙ্গো প্রজাতন্ত্র, দক্ষিণ সুদান ও কেনিয়া পর্যন্ত এরা বিস্তৃত। তবে উত্তর অ্যাঙ্গোলাতে খুব অল্প সংখ্যায় এদেরকে দেখতে পাওয়া যায়। সব মিলিয়ে মোট ৮ লক্ষ ৪৫ হাজার বর্গ কিলোমিটার এলাকা জুড়ে এদের দেখা যায়। এখন পর্যন্ত দুইটি উপপ্রজাতির সন্ধান পাওয়া গেছে: *B. s. subcylindricus* ও *B. s. subquadratus*।

মেটেগাল ধনেশ আকারে ৬০-৭০ সেমি পর্যন্ত হয়। পুরুষ ধনেশের ওজন ১০৭৮-১৫২৫ গ্রাম, স্ত্রী ধনেশের ১০০০-১২৫০ গ্রাম। এদের পালক সাদায় কালোয় মেশানো। এদের ঠোঁটের ওপরে কালো রঙের মোটা বর্ম থাকে। স্ত্রী ধনেশ পুরুষ ধনেশের তুলনায় আকারে ও আয়তনে অপেক্ষাকৃত ছোট এবং এদের বর্ম অনেকটাই ছোট। এরা একগামী প্রজাতি, জোড়ায় জোড়ায় থাকতে পছন্দ করে। এদের প্রধান বাসস্থান গাছের গর্ত। প্রধানত দুটো ডিম পাড়ে। এদের খাদ্যের মধ্যে প্রধান হল ডুমুর, বিভিন্ন ধরনের ফল, পোকামাকড় এবং গাছে বসবাসকারী ছোট ছোট স্তন্যপায়ী ও সরীসৃপ প্রাণী।

বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।

## গ্যালারি

Image:Stavenn Bycanistes subcylindricus 00.jpg
Image:Blackwhitecasquedhornbill1.jpg


## তথ্যসূত্র

## বহিঃসংযোগ
* BirdLife Species Factsheet 

বিষয়শ্রেণী:বাইক্যানিস্টিস
বিষয়শ্রেণী:ক্যামেরুনের পাখি
বিষয়শ্রেণী:অ্যাঙ্গোলার পাখি
বিষয়শ্রেণী:বেনিনের পাখি
বিষয়শ্রেণী:বুরুন্ডির পাখি‎
বিষয়শ্রেণী:মধ্য আফ্রিকা প্রজাতন্ত্রের পাখি‎
বিষয়শ্রেণী:কঙ্গো প্রজাতন্ত্রের পাখি
বিষয়শ্রেণী:গণতান্ত্রিক কঙ্গো প্রজাতন্ত্রের পাখি
বিষয়শ্রেণী:কোত দিভোয়ারের পাখি
বিষয়শ্রেণী:বিষুবীয় গিনির পাখি‎
বিষয়শ্রেণী:ঘানার পাখি
বিষয়শ্রেণী:গ্যাবনের পাখি
বিষয়শ্রেণী:গিনি-বিসাউয়ের পাখি
বিষয়শ্রেণী:লাইবেরিয়ার পাখি
বিষয়শ্রেণী:কেনিয়ার পাখি
বিষয়শ্রেণী:নাইজেরিয়ার পাখি
বিষয়শ্রেণী:রুয়ান্ডার পাখি
বিষয়শ্রেণী:সিয়েরা লিওনের পাখি
বিষয়শ্রেণী:দক্ষিণ সুদানের পাখি
বিষয়শ্রেণী:সুদানের পাখি
বিষয়শ্রেণী:উগান্ডার পাখি
বিষয়শ্রেণী:টোগোর পাখি
বিষয়শ্রেণী:তাঞ্জানিয়ার পাখি‎
হারমোনিকা

**হারমোনিকা** বা **হার্প** বা **ব্লু হার্প** বা **মাউথ অর্গান** হল প্লাস্টিক এবং ধাতু দিয়ে তৈরী একটি বাদ্যযন্ত্র যা মুখের ফু দিয়ে বাজানো হয়। সারা বিশ্বে হারমোনিকা বাজানো হলেও মূলত আমেরিকান জ্যাজ সঙ্গীত, কান্ট্রি মিউজিক, ফোক ও রক সঙ্গীতে এটি বেশি জনপ্রিয়।

## প্রকারভেদ
হারমোনিকা অনেক ধরনের আছে যেমন ডায়াটোনিক, ক্রোমাটিক, ট্রেমোলো, অক্টাভ, অর্কেস্ট্রাল এবং বেস।

## প্রক্রিয়া
এটি জিহ্বা ও ঠোট দিয়ে মুখ নিঃসৃত বাতাস নিয়ন্ত্রণ করে বাজানো হয়, এছাড়াও বাদক দুই হাতের সাহায্যে হারমোনিকা হতে নিঃসৃত বাতাসের প্রবাহ নিয়ন্ত্রণ করেও সুরের তারতম্য আনতে পারেন। বাতাস ঢোকার ছিদ্রগুলির পেছনে কতগুলো ধাতু নির্মিত রিড থাকে যেগুলো বাতাসের প্রবাহের কারণে কম্পিত হয়ে সুমধুর শব্দ উৎপন্ন করে। এই রিডগুলো সাধারণত পিতল, তামা, স্টেইনলেস স্টিল কিংবা ব্রোঞ্জ দিয়ে তৈরী।

## ইতিহাস
উনিশ শতকের গোড়ার দিকে ইউরোপে হারমোনিকা তৈরি হয়েছিল। চিনা শেঙের মতো ফ্রি-রিড যন্ত্রগুলি প্রাচীন কাল থেকেই এশিয়াতে মোটামুটি প্রচলিত ছিল। চিং-যুগের চীনে বসবাসকারী ফরাসী জেসুয়েট জিন জোসেফ মেরি অ্যামিয়ট (১–১–-১৭৯৩) পরিচয় করিয়ে দেওয়ার পরে তারা ইউরোপে তুলনামূলকভাবে সুপরিচিত হয়ে ওঠে। ১৮২০ সালের দিকে, ইউরোপে ফ্রি-রিড ডিজাইন তৈরি করা শুরু হয়েছিল। খ্রিস্টান ফ্রেডরিচ লুডভিগ বুশম্যানকে প্রায়শই ১৮২১ সালে হারমোনিকার আবিষ্কারক হিসাবে উদ্ধৃত করা হয়, তবে অন্যান্য উদ্ভাবকরা একই সময়ে একই ধরনের সরঞ্জাম বিকাশ করেছিলেন। প্রায়শই একই সময়ে মার্কিন যুক্তরাষ্ট্রে, দক্ষিণ আমেরিকা, যুক্তরাজ্য এবং ইউরোপে মুখ ফুটে থাকা ফ্রি-রিড যন্ত্রগুলি উপস্থিত হয়েছিল। এই যন্ত্রগুলি শাস্ত্রীয় সংগীত বাজানোর জন্য তৈরি করা হয়েছিল।

## বিখ্যাত হারমোনিকা বাদক
ভারতবর্ষের মিলন গুপ্ত,ড: ববিতা বসু, গৌরব দাস, শুভ্রনীল সরকার , ধীমন্ত আদক সহ বহু শিল্পী তুমুল জনপ্রিয়তা লাভ করেছেন । ২০২১ সালে হারমোনিকা প্রশিক্ষক শাওন পালের ছাত্র সৌম্যজিত মণ্ডল ইন্ডিয়া বুক অব রেকর্ডসে সর্বপ্রথম সর্বকনিষ্ঠ হারমোনিকা শিল্পী হিসেবে নাম তোলে । 

## বিশ্বের প্রথম হারমোনিকা লীগ
ক্রিকেট ও ফুটবল খেলার সাথে লীগ শব্দটি ভীষণ প্রচলিত। ২০২৪ সাথে "শান্তিপুর ঐক্যতান হারমোনিকা একাডেমী"র আয়োজনে বিশ্বে প্রথমবারের মতন অনুষ্ঠিত হয়েছিল "ঐক্যতান হারমোনিকা লীগ"। পাঁচটি দল ও প্রতিটি দলে ৫-৬ জন শিল্পী নিয়ে অনুষ্ঠিত এই লীগে প্রথম বারের মতন যৌথ ভাবে চ্যাম্পিয়ন হয় D MINOR & F MAJOR দুই দল।

## তথ্যসূত্র

## বহিঃসংযোগ
* Layout of 12 Keys of Richter-tuned Diatonic Harmonica
* 12 Keys of Pentatonic Scales on one Richter-tuned Diatonic Harmonica in C
* HarmoPoint  Diatonic harmonica initiation using a multi-media concept that allows you to visualize the playing
* Riccardo's Harmonica Tutorial Free lessons on harmonica theory, positions, scales and chord structures.
* SPAH The Society for the Preservation and Advancement of the Harmonica

বিষয়শ্রেণী:শুষিরযন্ত্র
বিষয়শ্রেণী:হারমোনিকা
রুপোলি গালওয়ালা ধনেশ

**রুপোলি গালওয়ালা ধনেশ** (*Bycanistes brevis*) হল বড় আকারের ধনেশ প্রজাতির পাখি। যার আয়তন হল  এবং এদের ঠোটের ওপরে ক্রীম রঙের শিরস্ত্রাণ থাকে। মহিলাদের শিরস্ত্রাণের আকার ছোটো হয় এবং চোখের চারপাশে লাল রঙের চামড়া থাকে। এদের মাথার রঙ হয় ধূসর রঙের এবং পাখনার রঙ হয় কালো রঙের এবং পাখনার গোড়ার দিকে সাদা রঙের ছিট ছিট থাকে। রুপোলি গালওয়ালা ধনেশদের প্রধান বাসস্থান হয় পূর্ব আফ্রিকা, ইথিওপিয়া, দক্ষিণ আফ্রিকা প্রভৃতি জায়গায়। জিম্বাবোয়েতে এরা প্রধানত অল্প সংখ্যায় বর্তমান বাসস্থান হারাবার জন্য। দক্ষিণ আফ্রিকায় এদের সংখ্যা প্রায় কমে এসেছে কিন্তু এখনও লোকালয়ে কিছু কিছু ধনেশদের দেখা যায়। এরা হল একগামী প্রজাতি, জোড়ায় জোড়ায় থাকতে পছন্দ করে। এদের প্রধান বাসস্থান হল গাছের গর্ত। এদের খাদ্যের মধ্যে প্রধান হল ডুমুর, বিভিন্ন ধরনের ফল, পোকামাকড় এবং গাছে বসবাসকারী ছোটো ছোটো প্রাণী। এদের প্রজনন কাল হল বসন্তকাল (সেপ্টেম্বর-অক্টোবর)। এরা প্রধানত ৩ টে ডিম পারে। ৪০ দিন ধরে এরা তাতে তা দেয়। ৮০ দিন পরে তরুণরা বাসা থেকে বাইরে বেরোয়।

## গ্যালারি

Image:Ceratogymna brevis JA.jpg|পুরুষ ধনেশ
Image:Silvery-cheeked Hornbill RWD2.jpg|পুরুষ ধনেশ
Image:Silvery-cheeked Hornbill RWD3.jpg|পুরুষ ধনেশ


## তথ্যসূত্র

## বহিঃসংযোগ
* Silvery-cheeked Hornbill - Species text in The Atlas of Southern African Birds.
*BirdLife Species Factsheet.

বিষয়শ্রেণী:বাইক্যানিস্টেস
বিষয়শ্রেণী:কেনিয়ার পাখি
বিষয়শ্রেণী:১৯২৯ এর প্রাণীসমূহ
বংশীবাদন ধনেশ

**বংশীবাদন ধনেশ** (*Bycanistes fistulator*) হল একধরনের ধনেশ প্রজাতির পাখি। এই সাদা-কালো প্রজাতিটিকে পাওয়া যায় আর্দ্র বনভূমিতে মধ্য আফ্রিকাতে এবং পশ্চিম আফ্রিকাতে। এদের বিস্তার প্রধানত পূর্ব সেনেগাল থেকে উগান্ডা এবং দক্ষিণ অ্যাঙ্গোলা প্রভৃতি জায়গায়। এরা আপেক্ষিক  লম্বা, এরা *[[বাইক্যানিস্টেস]]* প্রজাতির মধ্যে সবথেকে ছোটো হয় আকার ও আয়তনে।

## তথ্যসূত্র

বিষয়শ্রেণী:বাইক্যানিস্টেস
বিষয়শ্রেণী:১৮৫২ এর প্রাণীসমূহ
বিষয়শ্রেণী:ক্যামেরুনের পাখি
বিষয়শ্রেণী:সাহারা-নিম্ন আফ্রিকার পাখি
রবি (দ্ব্যর্থতা নিরসন)

*রবি* বলতে যা যা বোঝানো হতে পারে:

* সূর্য - বাংলা ভাষায় সূর্যকে রবি নামেও ডাকা হয়। 
* রবি (মোবাইল ফোন কোম্পানি) - বাংলাদেশের একটি মোবাইল ফোন সেবা প্রদানকারী প্রতিষ্ঠান।
* রবীন্দ্রনাথ ঠাকুর - রবীন্দ্রনাথ ঠাকুর রবি ঠাকুর নামেও সমধিক পরিচিত।
ফুল এন্ড ফাইনাল

**ফুল এন্ড ফাইনাল** হল মালেক আফসারী পরিচালিত একটি বাংলাদেশী রোমান্টিক এ্যাকশনধর্মী চলচ্চিত্র। চলচ্চিত্রটিতে শাকিব খান এবং ববি হক প্রধান চরিত্রে অভিনয় করেছেন। **ফুল এন্ড ফাইনাল** হল একটি একজন মোটামুটি এবং শক্ত পুলিশ অফিসারের কাহিনি নিয়ে নির্মিত হয়েছে এবং এটি ২০১৩ সালের ১৬ অক্টোবর পবিত্র ঈদ-উল-আযহায় মুক্তি পায়। চলচ্চিত্রটির মুক্তি লাভের পরে ইতিবাচক মন্তব্য লাভ করে এবং বক্স অফিসে বিশাল সাফল্য দেখাতে সামর্থ্য হয়। এটি কোরিয়ান সিনেমা ডেইজি এর পুনঃনির্মাণ। এবং এর শুরুর দৃশ্য ২০১০ সালের বলিউড সিনেমা দাবাং থেকে নেওয়া হয়েছে।

## অভিনয়শিল্পী
* শাকিব খান - আইপিএস রোমিও
* ববি হক - রিমঝিম
* অমিত হাসান - বখতিয়ার
* তানভির খান - অভিত
* ইলিয়াস কোবরা - ইলিয়াস
* শিবা শানু - মাদক বিক্রেতা
* ডন - মাদক বিক্রেতা
* কাবিলা - কাবিলা
* জামিলুর রহমান শাখা

## সঙ্গীত
সুর ও সংগীত পরিচালনা করেন আলী আকরাম শুভ ও আহমেদ হুমায়ুন। গানের কথাগুলো লিখেছেন কবির বকুল ও সুদীপ কুমার দীপ।

### ট্র্যাক তালিকা

## তথ্যসূত্র

## বহিঃসংযোগ
* 
* 

বিষয়শ্রেণী:২০১৩-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:মালেক আফসারী পরিচালিত চলচ্চিত্র
বিষয়শ্রেণী:আলী আকরাম শুভ সুরারোপিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০১৩-এর মারপিটধর্মী রোমাঞ্চকর চলচ্চিত্র
বিষয়শ্রেণী:বিদেশী চলচ্চিত্রের বাংলাদেশী পুনর্নির্মাণ
ভেরীবাদক ধনেশ

**ভেরীবাদক ধনেশ** (*Bycanistes bucinator*) হল মাঝারি আকারের ধনেশ। এরা লম্বায় প্রধানত , এবং এদের ঠোঁটের ওপরে ধূসর রঙের বিরাট বড় শিরস্ত্রাণ থাকে কিন্তু তা মহিলাদের ক্ষেত্রে ছোটো হয়। এদের চোখ হয় লাল অথবা বাদামি রঙের এবং এর চারপাশের চামড়া হয় গোলাপি রঙের। এদের দেহের ওজন হয় । তারা অনেকটা রুপোলি গালওয়ালা ধনেশদের মতোন দেখতে। শুধু এদের পিঠ হয় সম্পূর্ণ কালো রঙের এবং পেটের দিকের রঙ হয় সাদা রঙের। এবং মুখের রঙ হয় লাল।

এরা হল যূথচর পাখি, প্রধানত ২-৫ জনের দলে বসবাস করে। অবশ্য কিছু কিছু সময়ে ৫০ জনেরও দল থাকে। এরা প্রধানত ক্রান্তীয় বনভূমিতে থাকতে বেশি পছন্দ করে। এদেরকে দেখতে পাওয়া যায় প্রধানত বুরুন্ডি, মোজাম্বিক, কেনিয়া, বতসোয়ানা, কঙ্গো প্রজাতন্ত্র, নামিবিয়া এবং পূর্ব দক্ষিণ আফ্রিকা প্রভৃতি জায়গায়। এরা এখানে প্রধানত গাছের ফল ও বড় বড় পোকামাকড় খেয়ে বেঁচে থাকে। অন্যান্য ধনেশদের মতোই মহিলা ভেরীবাদক ধনেশরাও ৪-৫ টা ডিম পারে বাসাকে বন্ধ করে দিয়ে তার মধ্যে ঢুকে।

## গ্যালারি

Image:Trumpeter Hornbill female RWD.jpg|মহিলা ভেরীবাদক ধনেশ
Image:Trumpeter hornbill feeding mate 31l07.JPG|পুরুষ ভেরীবাদক ধনেশ মহিলাকে খাবার দিচ্ছে যে বাসার মধ্যে ঢুকে আছে।
Image:Trumpeter hornbill 31l07.JPG|পুরুষ ভেরীবাদক ধনেশ
Image:Ceratogymna bucinator JF.jpg|একটি ভেরীবাদক ধনেশ


## তথ্যসূত্র

## বহিঃসংযোগ

* BirdLife Species Factsheet 
* Trumpeter Hornbill - Species text in The Atlas of Southern African Birds.

বিষয়শ্রেণী:বাইক্যানিস্টেস
বিষয়শ্রেণী:অ্যাঙ্গোলার পাখি
বিষয়শ্রেণী:বতসোয়ানার পাখি
বিষয়শ্রেণী:বুরুন্ডির পাখি
বিষয়শ্রেণী:কঙ্গো প্রজাতন্ত্রের পাখি
বিষয়শ্রেণী:কেনিয়ার পাখি
বিষয়শ্রেণী:মালাইয়ের পাখি
বিষয়শ্রেণী:মোজাম্বিকের পাখি
বিষয়শ্রেণী:নামিবিয়ার পাখি
বিষয়শ্রেণী:দক্ষিণ আফ্রিকার পাখি
বিষয়শ্রেণী:১৮২৪ এর প্রাণিসমূহ
বিষয়শ্রেণী:১৮২৪-এ বর্ণিত পাখি
ডেয়ারিং লাভার

***ডেয়ারিং লাভার*** ২০১৪ সালে মুক্তিপ্রাপ্ত একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্র পরিচালনা করেছেন বদিউল আলম খোকন ও এসএম ফিল্ম ইন্টারন্যাশনালের ব্যানারে প্রযোজনা করেছেন মোশাররফ হোসেন তুলা। চলচ্চিত্রটিতে কেন্দ্রীয় চরিত্রে করেছেন শাকিব খান ও অপু বিশ্বাস, এছাড়াও সহ-তারকা হিসেবে অভিনয় করেছেন মিশা সওদাগর, প্রবীর মিত্র, রেহানা জলি প্রমুখ। এটি ২০০৬ সালের তামিল চলচ্চিত্র *[[থিরুবিলায়ান্ডাল আরামবাম]]* আনুষ্ঠানিক পুনঃনির্মাণ। চলচ্চিত্রটি মুক্তির পরে ব্যাপক সাড়া ফেলে এবং কিছু প্রখ্যাত প্রেক্ষাগৃহে  ছবিটি বিক্রয়ের রেকর্ড গড়ে।

## শ্রেষ্ঠাংশে
* শাকিব খান - রাজা রহমান
* অপু বিশ্বাস – প্রিয়া
* মিশা সওদাগর – রাশেদ রায়হান চৌধুরী, প্রিয়া’র ভাই
*প্রবীর মিত্র – শওকত রহমান/রাজা’র পিতা
*রেহানা জলি – রাজা’র মাতা
* ইলিয়াস কোবরা
* রতন – রাজার বন্ধু

## আরো দেখুন
* আমার প্রাণের প্রিয়া
* খোদার পরে মা

## তথ্যসূত্র

## বহিঃসংযোগ
*

বিষয়শ্রেণী:২০১৪-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বদিউল আলম খোকন পরিচালিত চলচ্চিত্র
বিষয়শ্রেণী:আলী আকরাম শুভ সুরারোপিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী হাস্যরসাত্মক চলচ্চিত্র
বিষয়শ্রেণী:ভারতীয় চলচ্চিত্রের বাংলাদেশী পুনর্নির্মাণ
পুবের হলদেঠুঁটি ধনেশ

**পুবের হলদেঠুঁটি ধনেশ** (*Tockus flavirostris*), হল **উত্তুরে হলদেঠুঁটি ধনেশ**, হল ধনেশ প্রজাতির পাখি Bucerotidae পরিবারের অন্তর্ভুক্ত। এদেরকে প্রধানত জিবুতি, ইরিত্রিয়া, ইথিওপিয়া, কেনিয়া, সোমালিয়া, সুদান, তানজানিয়া এবং উগান্ডা। এরা অনেকটা দক্ষিণী হলদেঠুঁটি ধনেশদের মতোন দেখতে কিন্তু এদের চোখের চারপাশে কালো চামড়া থাকে কিন্তু গোলাপী নয়।

## তথ্যসূত্র

বিষয়শ্রেণী:ধনেশ
বিষয়শ্রেণী:টকাস
বিষয়শ্রেণী:আফ্রিকার পাখি
বিষয়শ্রেণী:১৮৩৫ সালের প্রাণীসমূহ
বিষয়শ্রেণী:টোকাস
কালো ধনেশ

**কালো ধনেশ** (*Anthracoceros malayanus*) হল ধনেশ প্রজাতির একধরনের পাখি যারা *[[Bucerotidae]]* পরিবারের অন্তর্ভুক্ত।

এদের প্রধান বাসস্থানগুলোর মধ্যে পরে ব্রুনাই, ইন্দোনেশিয়া, মালয়েশিয়া, সিঙ্গাপুর, থাইল্যান্ড।

## তথ্যসূত্র

## বহিঃসংযোগ
* http://www.freesound.org/samplesViewSingle.php?id=56550  Downloadable Audio File of the call of the Malaysian Black Hornbill

বিষয়শ্রেণী:ধনেশ
বিষয়শ্রেণী:বাংলাদেশের পাখি
বিষয়শ্রেণী:অ্যানথ্রাকোসেরোস
বিষয়শ্রেণী:১৮২২-এ বর্ণিত পাখি
সুলু ধনেশ

**সুলু ধনেশ** or **মোন্টানোর ধনেশ** (*Anthracoceros montani*) হল ধনেশ প্রজাতির এক পাখি যারা Bucerotidae পরিবারের অন্তর্ভুক্ত।

এরা প্রধানত ফিলিপাইনে বসবাস করে। এদের প্রধান বাসস্থান হল ক্রান্তীয় এবং উপক্রান্তীয় বনভূমিতে বসবাস করতে পছন্দ করে। এরা বাসস্থান ক্ষতির দ্বারা বিপন্ন হয়।

## তথ্যসূত্র

## বহিঃসংযোগ
*BirdlIfe Species Factsheet. 
*PDF Factsheet. 

বিষয়শ্রেণী:ফিলিপাইনের পাখি
বিষয়শ্রেণী:অ্যান্থ্রাসেরোস
বিষয়শ্রেণী:১৮৮০ এর প্রাণীসমূহ
বিষয়শ্রেণী:অ্যানথ্রাকোসেরোস
বিষয়শ্রেণী:১৮৮০-এ বর্ণিত পাখি
ভালোবাসা আজকাল

**ভালোবাসা আজকাল** হল একটি বাংলাদেশী রোমান্টিক কমেডী চলচ্চিত্র যেটি পরিচালনা করেছেন পি এ কাজল এবং প্রযোজনা করেছেন জাজ মাল্টিমিডিয়া। চলচ্চিত্রটিতে প্রধান চরিত্রে অভিনয় করেছেন জনপ্রিয় চিত্রনায়ক শাকিব খান এবং মাহিয়া মাহী এটি ছিল শাকিব খান এবং জাজ মাল্টিমিডিয়া প্রথম সহযোগীতামূলক উদ্যোগ এবং শাকিব ও মাহী জুটির প্রথম চলচ্চিত্র। ছবিটির চিত্রগ্রহণ ২০১৩ সালের ২ ফেব্রুয়ারি শুরু করা হয় চলচ্চিত্রটি ২০১৩ সালের ৯ আগস্ট তারিখে পবিত্র ঈদ-উল-ফিতরে মুক্তি দেওয়া হয়। ছবিটি মুক্তিলাভের পরে ইতিবাচক মন্তব্য আসে এবং বক্স অফিসে একটি বিশাল সাফল্য উপহার দেয়।

## অভিনয়শিল্পী
* শাকিব খান - রানা
* মাহিয়া মাহী - ডানা
* আলীরাজ - হায়দার
* কাবিলা - মামা
* গুলশান আরা আহমেদ -
* মিশা সওদাগর - পুলিশ অফিসার
* মোঃ জামিল হোসেন
* রেহানা জলি
* শিবা শানু

## সঙ্গীত

ভালোবাসা আজ কাল এর গানে সুরারোপ করেছেন, শফিক তুহিন, ফুয়াদ, ইমন সাহা এবং আহমেদ ইমতিয়াজ বুলবুল। এছাড়াও গানগুলো লিখেছেন কবির বকুল, আহমেদ ইমতিয়াজ বুলবুল, শফিক তুহিন ও আব্দুল আজিজ। "মামু ভাগ্নে গুড লাক" গানটি ২০১৩ সালের ২১ জুলাই ছবির প্রচারমূলক একটি অংশ হিসেবে মু্ক্তি দেওয়া হয়েছিল, এছাড়াও "শুনতে কি পাও তুমি" এর ভিডিও গানের প্রমোটি ২০১৩ সালের ২২ জুলাই মুক্তি পায়।

## প্রচারণা
ভালবাস আজকাল ছবির প্রথম দর্শন ২০১৩ সালের ১০ জুলাই প্রকাশ করা হয়েছিল। এরপর ৪২ সেকেন্ডের প্রমে টিজার ২০১৩ সালের ১৭ জুলাই মুক্তি দেওয়া হয়েছিল।

## তথ্যসূত্র

## বহিঃসংযোগ
* 
* 

বিষয়শ্রেণী:২০১৩-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:জাজ মাল্টিমিডিয়া'র চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী হাস্যরসাত্মক চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
বিষয়শ্রেণী:২০১০-এর দশকের বাংলাদেশী চলচ্চিত্র
বাংলাদেশ প্রতিদিন

**বাংলাদেশ প্রতিদিন** বাংলাদেশ থেকে প্রকাশিত বাংলা ভাষার দৈনিক সংবাদপত্র। এটির প্রকাশনা ২০১০ সালের চালু হয়। এটির সম্পাদক হচ্ছেন, আবু তাহের। সংবাদপত্রের নির্বাহী সম্পাদক হলেন, এ. কে. এম. মনজুরুল ইসলাম। এটি বাংলাদেশের সর্বাধিক প্রচারিত দৈনিক সংবাদপত্র।

## পত্রিকার বিবরণ
*বাংলাদেশ প্রতিদিন* 'ব্রডশিট' আকারে মুদ্রিত হয়। এতে কলাম সংখ্যা ৮ এবং চার রঙে মুদ্রিত। এর নিয়মিত সংখ্যা ১২ পৃষ্ঠা।

## নিয়মিত আয়োজন
বাংলাদেশ প্রতিদিনের নিয়মিত আয়োজনে রয়েছে- 
*খবর
*নগর জীবন
*সম্পাদকীয়
*খোলা কলাম
*রকমারি
*শোবিজ
*স্বাস্থ্য
*দেশগ্রাম
*মাঠে ময়দানে

## প্রচার এবং পাঠকসংখ্যা
বাংলাদেশ প্রতিদিন বর্তমানে বাংলাদেশের সর্বাধিক প্রচারিত দৈনিক সংবাদপত্রে পরিণত হয়েছে । বর্তমানে এর প্রচার সংখ্যা সাড়ে পাঁচ লাখের বেশি। বিশ্ব জুড়ে বাংলা প্রত্রিকা গুলির মধ্যে আনন্দবাজার পত্রিকার পর  দ্বিতীয় বৃহত্তম সংবাদ পত্র প্রচার সংখ্যার বিচারে।

## ইউরোপ সংস্করণ
৪ অক্টোবর ২০১৮ সালে ইউরোপে সাপ্তাহিক দৈনিক হিসেবে বাংলাদেশ প্রতিদিন যাত্রা শুরু করে। এটি লন্ডন থেকে প্রকাশিত হয়।

## আরও দেখুন
* বাংলাদেশের সংবাদপত্রের তালিকা
* বাংলাদেশ সংবাদ সংস্থা
* ইউনাইটেড নিউজ অব বাংলাদেশ

## তথ্যসূত্র

## বহিঃসংযোগ
* বাংলাদেশ প্রতিদিন এর ওয়েবসাইট
* পত্রিকার ই সংস্করণ

বিষয়শ্রেণী:২০১০-এ প্রতিষ্ঠিত
বিষয়শ্রেণী:বাংলা ভাষার সংবাদপত্র
বিষয়শ্রেণী:ঢাকার সংবাদপত্র
বিষয়শ্রেণী:সংবাদ সংস্থা
বিষয়শ্রেণী:ঢাকার গণমাধ্যম
বিষয়শ্রেণী:বাংলাদেশের সংবাদপত্র
বিষয়শ্রেণী:২০১০-এ প্রতিষ্ঠিত সংবাদপত্র
বিষয়শ্রেণী:বাংলাদেশ থেকে প্রকাশিত বাংলা ভাষার সংবাদপত্র
বিষয়শ্রেণী:বাংলাদেশে প্রকাশিত দৈনিক সংবাদপত্র
বিষয়শ্রেণী:২০১০-এ বাংলাদেশে প্রতিষ্ঠিত
গো-রাম্স-পা-ব্সোদ-নাম্স-সেং-গে

**গো-রাম্স-পা-ব্সোদ-নাম্স-সেং-গে** () (১৪২৯-১৪৮৯) তিব্বতের ঙ্গোর-এ-বাম-ছোস-ল্দান বৌদ্ধবিহারের ষষ্ঠ প্রধান বা ঙ্গোর-ছেন ছিলেন।

## জন্ম ও শিক্ষা
গো-রাম্স-পা-ব্সোদ-নাম্স-সেং-গে ১৪২৯ খ্রিষ্টাব্দে তিব্বতের গো-বো () নামক স্থানে 'বোম-য়ুং-ম্দা' () নামক স্থানে জন্মগ্রহণ করেন। তার পিতার নাম ছিল রু-ত্শা-ঝাং-স্ক্যাব্স () এবং মাতার নাম ছিল র্গ্যাল-বা-স্মান ()। তিনি দশ বছর বয়সে কুন-দ্গা'-বুম () নামক এক ভিকশুর নিকট হতে ভিক্ষুর শপথ গ্রহণ করেন এবং গো-বো-রাব-ব্যাম্স-পা-শেস-রাব-দ্পাল-বা () এবং ব্কা'-ব্চু-পা-স্ব্যিন-ব্জাং () নামক দুই ভিক্ষুর নিকট শিক্ষালাভ করেন। উনিশ বছর বয়সে তিনি নলেন্দ্র বৌদ্ধবিহারে রোং-স্তোন-শেস-ব্যা-কুন-রিগ নামক সা-স্ক্যা ধর্মসম্প্রদায়ের পন্ডিতের নিকট শিক্ষালাভ করেন এবং একুশ বছর বয়সে 'ব্রাস-য়ুল-স্ক্যেদ-ত্শাল () নামক মহাবিদ্যালয়ে সাংস-র্গ্যাল-'ফেল () নামক পন্ডিতের নিকট প্রজ্ঞাপারমিতা, বিনয় ও অভিধর্ম সম্বন্ধে শিক্ষালাভ করেন। ১৪৫৩ খ্রিষ্টাব্দে তিনি কুন-দ্গা'-ব্জাং-পো নামক ঙ্গোর-এ-বাম-ছোস-ল্দান বৌদ্ধবিহারের প্রথম প্রধান, মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক দ্বিতীয় ঙ্গোর-ছেন এবং কুন-দ্গা'-দ্বাং-ফ্যুগ নামক চতুর্থ ঙ্গোর-ছেনের নিকট হতে মার্গফল, ডাকার্ণব তন্ত্র সম্বন্ধে শিক্ষালাভ করেন।

## পরবর্তী জীবন
পরবর্তীকালে তিনি 'ব্রাস-য়ুল-স্ক্যেদ-ত্শাল () মহাবিদ্যালয়ের প্রধান নির্বাচিত হন। ১৪৬৬ খ্রিষ্টাব্দে তিনি র্তা-নাগ-গ্সের-গ্লিং () বৌদ্ধবিহার ও তারপরে র্তা-নাগ-থুব-ব্স্তান-র্নাম-র্গ্যাল () নামে অপর একটি বৌদ্ধবিহার প্রতিষ্ঠা করেন। ১৪৮৩ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের ষষ্ঠ প্রধান হিসেবে নির্বাচিত হন ও তিন বছর ঐ পদে থাকেন। তার উল্লেখযোগ্য ছাত্র ছিলেন দ্কোন-ম্ছোগ-ত্শুল-খ্রিম্স (), 'বুম-ফ্রাগ-গ্সুম-পা (), মুস-ছেন-সাংস-র্গ্যাস-রিন-ছেন () নামক অষ্টম ঙ্গোর-ছেন প্রভৃতি।

## রচনা
গো-রাম্স-পা-ব্সোদ-নাম্স-সেং-গে তেরো খন্ড গ্রন্থ রচনা করেন। তার সর্বাপেক্ষা উল্লেখযোগ্য রচিত গ্রন্থ হল ল্তা-বা'ই-শান-'ব্যেদ (), যা তিনি গুং-রু-শেস-রাব-ব্জাং-পো () নামক তার শিক্ষকের নির্দেশে রচনা করেন। এই গ্রন্থটিতে তিব্বতী বৌদ্ধবিহারে মধ্যমক বৌদ্ধ দর্শন সম্বন্ধে প্রচলিত বিভিন্ন রকম আলোচনাকে স্থান দেওয়া হয়েছে। তার গ্রন্থে দোল-পো-পা-শেস-রাব-র্গ্যাল-ম্ত্শান নামক জো-নাং ধর্মসম্প্রদায়ের প্রতিষ্ঠাতা ও ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স ধর্মসম্প্রদায়ের প্রতিষ্ঠাতার মধ্যমক সংক্রান্ত দৃষ্টিভঙ্গীর সমালোচনা করা হয় বলে পঞ্চম দলাই লামার আমলে তিব্বত সরকার এই গ্রন্থকে মধ্য তিব্বতে নিষিদ্ধ ঘোষণা করেন। কিন্তু খাম্স ও আমদো সহ তিব্বতের অন্যান্য অঞ্চলের বৌদ্ধবিহারগুলিতে এই গ্রন্থ পাঠ্যসূচীর অন্তর্গত ছিল।

## তথ্যসূত্র

## আরো পড়ুন
* Cabezon, Jose Ignacio, and Geshe Lobzang Gargyay. 2007. Freedom from Extremes: Gorampa's Freedom from Extremes and the Polemics of Emptiness.  pp.&nbsp;33–41.
*Van der kuijp, Leonard. 1978. “Phya-pa chos-ski seng-ge's impact on Tibetan epistemological theory.” Journal of Indian Philosophy, vol 5, number 4.
*Kassor, Constance (2011) 'Gorampa [go rams pa]' in Stanford Encyclopedia of Philosophy
*Thakchoe, Sonam (2007) The Two Truths Debate: Tsongkhapa and Gorampa on the Middle Way Wisdom 

বিষয়শ্রেণী:১৪২৯-এ জন্ম
বিষয়শ্রেণী:১৪৮৯-এ মৃত্যু
বিষয়শ্রেণী:ঙ্গোরছেন
বিষয়শ্রেণী:তিব্বতী দার্শনিক
দ্কোন-ম্ছোগ-ত্শুল-খ্রিম্স

**দ্কোন-ম্ছোগ-ত্শুল-খ্রিম্স** () পঞ্চদশ শতাব্দীর একজন সা-স্ক্যা ধর্মসম্প্রদায়ের পণ্ডিত ছিলেন।

## সংক্ষিপ্ত পরিচিতি
দ্কোন-ম্ছোগ-ত্শুল-খ্রিম্স গো-রাম্স-পা-ব্সোদ-নাম্স-সেং-গে () নামক ষষ্ঠ ঙ্গোর-ছেনের নিকট হতে ডাকার্ণব তন্ত্রের ওপর শিক্ষালাভ করেন। তার উল্লেখযোগ্য শিষ্য ছিলেন রিন-ছেন-'ব্যুং-গ্নাস () এবং স্গো-রুম-পা-কুন-দ্গা'-লেগ্স-পা ()।

## তথ্যসূত্র

বিষয়শ্রেণী:সাক্য
'বুম-ফ্রাগ-গ্সুম-পা

থাম্ব|'বুম-ফ্রাগ-গ্সুম-পা
**'বুম-ফ্রাগ-গ্সুম-পা** () (১৪৩২-১৫০৪) তিব্বতের ম্ন্যান-য়োদ-ব্যা-র্গোদ-গ্শোংস () বৌদ্ধবিহারের প্রতিষ্ঠাতা ছিলেন।

## সংক্ষিপ্ত পরিচিতি
'বুম-ফ্রাগ-গ্সুম-পা ১৪৩২ খ্রিষ্টাব্দে তিব্বতের গ্যাস-রু-খাং-দ্মার-ব্রাগ-খুং () নামক স্থানে জন্মগ্রহণ করেন। তিনি 'ব্রাস-য়ুল-স্ক্যেদ-ত্শাল () মহাবিদ্যালয় এবং সা-স্ক্যা বৌদ্ধবিহারে শিক্ষালাভ করেন। ১৪৯০ খ্রিষ্টাব্দে তিনি ম্ন্যান-য়োদ-ব্যা-র্গোদ-গ্শোংস () নামক বৌদ্ধবিহারে প্রতিষ্ঠা করেন। তার উল্লেখযোগ্য শিক্ষক ছিলেন কুন-দ্গা'-ব্জাং-পো () নামক প্রথম ঙ্গোর-ছেন এবং গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন। তার উল্লেখযোগ্য শিষ্য ছিলেন দ্ঙ্গোস-গ্রুব-দ্পাল-'বার () নামক ছোস-'খোর-ল্হুন-পো () বৌদ্ধবিহারের প্রতিষ্ঠাতা এবং ল্চাগ্স-থাং-রাব-'ব্যাম্স-পা-ব্যাম্স-পা-ব্সোদ-নাম্স ()। 

## তথ্যসূত্র

বিষয়শ্রেণী:সাক্য
বিষয়শ্রেণী:১৪৩২-এ জন্ম
বিষয়শ্রেণী:১৫০৪-এ মৃত্যু